ddrg/super_eurlex huggingface dataset:
Απόφαση του Ευρωπαϊκού Κοινοβουλίου

της 13ης Απριλίου 2000

σχετικά με τη χορήγηση απαλλαγής στην Επιτροπή όσον αφορά τις αποφάσεις εκκαθάρισης των λογαριασμών του ΕΓΤΠΕ, τμήμα Εγγυήσεων για τα οικονομικά έτη 1993, 1994 και 1995

(2000/471/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη:

τους λογαριασμούς διαχείρισης και τις δημοσιονομικές καταστάσεις για τα οικονομικά έτη 1993, 1994 και 1995 (C4-0128/1998 - C4-0372/1998 - C5-0167/2000),

τις συνοπτικές εκθέσεις σχετικά με τα αποτελέσματα των ελέγχων όσον αφορά την εκκαθάριση των λογαριασμών του ΕΓΤΠΕ, τμήμα Εγγυήσεων για τα οικονομικά έτη 1993, 1994 και 1995,

την ετήσια έκθεση του Ελεγκτικού Συνεδρίου για το οικονομικό έτος 1997(1) και την ετήσια έκθεση για το 1998(2),

τις ειδικές εκθέσεις του Ελεγκτικού Συνεδρίου για το οικονομικό έτος 1993(3) και σχετικά με τη διαχείριση της κοινοτικής εμπορίας δημητριακών που συνεπάγεται επιστροφές κατά την εξαγωγή, τις ειδικές διευθετήσεις εισαγωγής και τα καθεστώτα περιφερειακών ενισχύσεων(4),

τη συνθήκη ΕΚ, και ιδίως το άρθρο 276,

το άρθρο 93 και το παράρτημα V του κανονισμού του,

την έκθεση της Επιτροπής Ελέγχου του Προϋπολογισμού (Α5-0095/2000),

1. Σημειώνει ότι η δημοσιονομική διόρθωση επί δαπανών ύψους 32397 εκατ. ευρώ για το οικονομικό έτος 1993, που αποφασίσθηκε στις 23 Απριλίου 1997 και 30 Ιουλίου 1997, ανήλθε σε 744 εκατ. ευρώ.

2. Σημειώνει ότι η δημοσιονομική διόρθωση επί δαπανών ύψους 33593 εκατ. ευρώ για το οικονομικό έτος 1994, που αποφασίσθηκε στις 6 Μαΐου 1998(5), ανήλθε σε 308 εκατ. ευρώ.

3. Σημειώνει ότι η δημοσιονομική διόρθωση επί δαπανών ύψους 34503 εκατ. ευρώ για το οικονομικό έτος 1995, που αποφασίσθηκε στις 3 Φεβρουαρίου 1999, 28 Ιουλίου 1999 και 1 Μαρτίου 2000, ανήλθε σε 595 εκατ. ευρώ.

4. Χορηγεί απαλλαγή στην Επιτροπή, υπό την επιφύλαξη ότι δεν θα γνωστοποιηθούν νέες πληροφορίες σχετικά με την υπόθεση Fléchard, το σύστημα επιστροφών κατά την εξαγωγή και τη λειτουργία της κοινής οργάνωσης αγοράς, όσον αφορά τις αποφάσεις εκκαθάρισης των λογαριασμών για το 1993, 1994 και 1995.

5. Καταγράφει τις παρατηρήσεις του στο ψήφισμα που αποτελεί µέρος της παρούσας απόφασης.

6. Αναθέτει στην Πρόεδρό του να διαβιβάσει την παρούσα απόφαση και το ψήφισμα που περιέχει τις παρατηρήσεις του στην Επιτροπή, το Συμβούλιο, το Δικαστήριο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

Ο Γενικός Γραμματέας

Julian Priestley

Η Προέδρος

Nicole Fontaine

(1) ΕΕ C 349 της 17.11.1998.

(2) ΕΕ C 349 της 3.12.1999.

(3) ΕΕ C 52 της 21.2.1997 και ΕΕ C 121 της 20.4.1998.

(4) ΕΕ C 159 της 26.5.1997.

(5) Βλέπε απόφαση 98/359/ΕΚ της Επιτροπής (ΕΕ L 163 της 6.6.1998, σ. 28).
Απόφαση της Επιτροπής

της 7ης Νοεμβρίου 2000

σχετικά με ορισμένα προστατευτικά μέτρα κατά του καταρροϊκού πυρετού του προβάτου στην αυτόνομη κοινότητα των Βαλεαρίδων, στην Ισπανία

[κοινοποιηθείσα υπό τον αριθμό Ε(2000) 3256]

(Κείμενο που παρουσιάζει ενδιαφέρον για τον ΕΟΧ)

(2000/715/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΚ(2), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Στις 10 Οκτωβρίου 2000, η Ισπανία επιβεβαίωσε στην Επιτροπή την εκδήλωση κρουσμάτων καταρροϊκού πυρετού σε μονάδες προβατοτροφίας στις νήσους Μαγιόρκα και Μινόρκα, στο αρχιπέλαγος των Βελεαρίδων.

(2) Προκειμένου να μην εξαπλωθεί η νόσος, η Επιτροπή εξέδωσε την απόφαση 2000/624/ΕΚ, της 13ης Οκτωβρίου 2000, σχετικά με ορισμένα προστατευτικά μέτρα κατά του καταρροϊκού πυρετού του προβάτου στην αυτόνομη κοινότητα των Βαλεαρίδων, στην Ισπανία(3).

(3) Το άρθρο 10 παράγραφος 3 της οδηγίας 90/425/ΕΟΚ προβλέπει ότι ένα μέτρο που ελήφθη εκ μέρους της Επιτροπής λόγω επείγουσας καταστάσεως υποβάλλεται στη μόνιμη κτηνιατρική επιτροπή προς επιβεβαίωση, τροποποίηση ή ακύρωση.

(4) Η εξέλιξη της επιδημίας δεν δικαιολογεί τροποποίηση των μέτρων που θεσπίστηκαν με την απόφαση 2000/624/ΕΚ.

(5) Είναι συνεπώς σκόπιμο να παραταθούν τα μέτρα που θεσπίστηκαν με την απόφαση 2000/624/ΕΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ισπανία απαγορεύει την αποστολή, από το έδαφος της αυτόνομης κοινότητας των Βαλεαρίδων, ζώντων ζώων, σπέρματος, ωαρίων και εμβρύων των ειδών που προσβάλλονται από τον καταρροϊκό πυρετό του προβάτου.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, ώστε να ανταποκρίνονται στην παρούσα απόφαση, ενημερώνουν δε αμέσως περί αυτού την Επιτροπή.

Άρθρο 3

Καταργείται η απόφαση 2000/624/ΕΚ.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 7 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 260 της 14.10.2000, σ. 57.
Απόφαση της Επιτροπής

της 16ης Οκτωβρίου 2000

σχετικά με συμπληρωματική κοινοτική χρηματοδοτική ενίσχυση της Κοινότητας στο πλαίσιο της εξάλειψης της κλασσικής πανώλης των χοίρων στο Βέλγιο το 1997 και το 1998

[κοινοποιηθείσα υπό τον αριθμό Ε(2000) 3011]

(Τα κείμενα στη γαλλική και ολλανδική γλώσσα είναι τα μόνα αυθεντικά)

(Κείμενο που παρουσιάζει ενδιαφέρον για τον ΕΟΧ)

(2000/632/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως το άρθρο 3 παράγραφοι 3 και 5 καθώς και το άρθρο 6,

Εκτιμώντας τα ακόλουθα:

(1) Τον Ιούλιο του 1997 εκδηλώθηκαν εστίες κλασσικής πανώλης των χοίρων στο Βέλγιο· η εμφάνιση αυτής της ασθένειας αποτελεί σοβαρό κίνδυνο για το κοινοτικό ζωικό κεφάλαιο και για να συμβάλει στην ταχύτατη εξάλειψη της ασθένειας αυτής, η Κοινότητα έχει τη δυνατότητα να συμμετέχει χρηματοδοτικά στις επιλέξιμες δαπάνες που αναλαμβάνονται από το κράτος μέλος.

(2) Στις 3 Ιουνίου 1998 το Βέλγιο υπέβαλε αίτηση απόδοσης του συνόλου των δαπανών που καταβλήθηκαν στην επικράτειά του το 1997 και το 1998. Αυτή η αίτηση συμπληρώθηκε με δεδομένα που παραλήφθηκαν στις 18 Ιανουαρίου 2000.

(3) Η Επιτροπή ενέκρινε τις αποφάσεις 98/61/ΕΚ(3), 98/674/ΕΚ σχετικά με συμπληρωματική χρηματοδοτική ενίσχυση της Κοινότητας στο πλαίσιο της εξάλειψης της κλασσικής πανώλης των χοίρων(4), καθώς και την απόφαση 1999/20/ΕΚ σχετικά μεε την πρόληψη της κλασσικής πανώλης των χοίρων(5). Με τις αποφάσεις αυτές πληρώθηκε σε δύο δόσεις προκαταβολής συνολικού ύψους 3,15 εκατομμυρίων ευρώ.

(4) Πρέπει να καθοριστεί το ποσό της τελευταίας δόσης της χρηματοδοτικής ενίσχυσης της Κοινότητας.

(5) Η Επιτροπή εξακρίβωσε την εφαρμογή όλων των κοινοτικών κανόνων σε κτηνιατρικά θέματα και την τήρηση όλων των προϋποθέσεων της χρηματοδοτικής ενίσχυσης της Κοινότητας.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Βέλγιο μπορεί να λάβει την τέταρτη και τελευταία δόση ανώτατου ποσού 365000 ευρώ ως χρηματοδοτική ενίσχυση της Κοινότητας για να καλυφθούν οι επιλέξιμες δαπάνες που έγιναν στο πλαίσιο των μέτρων εξάλειψης των εστιών κλασσικής πανώλης των χοίρων που εμφανίστηκαν κατά τη διάρκεια του 1997 και του 1998.

Άρθρο 2

Το υπόλοιπο της χρηματοδοτικής ενίσχυσης της Κοινότητας θα καταβληθεί στο Βέλγιο μόλις εγκριθεί η παρούσα απόφαση.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 16 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 160 της 26.6.1999, σ. 103.

(3) ΕΕ L 16 της 21.1.1998, σ. 39.

(4) ΕΕ L 317 της 26.11.1998, σ. 41.

(5) ΕΕ L 6 της 12.1.1999, σ. 22.
Απόφαση της Επιτροπής

της 18ης Οκτωβρίου 2000

για τροποποίηση της απόφασης 94/652/ΕΚ σχετικά με την κατάρτιση του καταλόγου των προς εκτέλεση καθηκόντων και την κατανομή τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα

[κοινοποιηθείσα υπό τον αριθμό Ε(2000) 3034]

(Κείμενο που παρουσιάζει ενδιαφέρον για τον ΕΟΧ)

(2000/669/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(1), και ιδίως το άρθρο 3,

Εκτιμώντας τα ακόλουθα:

(1) Με την απόφαση 94/458/ΕΚ της Επιτροπής(2), θεσπίζονται κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα.

(2) Η απόφαση 94/652/ΕΚ της Επιτροπής(3) θέσπισε τον κατάλογο και την κατανομή των καθηκόντων που πρέπει να εκτελούνται από τα κράτη μέλη στα πλαίσια της συνεργασίας τους κατά την επιστημονική εξέταση θεμάτων που αφορούν τα τρόφιμα. Στο άρθρο 3 της οδηγίας 93/5/ΕΟΚ προβλέπεται ενημέρωση, ανά εξάμηνο τουλάχιστον, του καταλόγου και της κατανομής των καθηκόντων.

(3) Κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη η ανάγκη προστασίας της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων.

(4) Τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών και ιδίως των φορέων που θα συμμετέχουν στην επιστημονική συνεργασία.

(5) Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ για την κατάρτιση του καταλόγου των προς εκτέλεση καθηκόντων και την κατανομή τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 52 της 4.3.1993, σ. 18.

(2) ΕΕ L 189 της 23.7.1994, σ. 84.

(3) ΕΕ L 253 της 29.9.1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΙΝΑΚΑ>
Απόφαση της Επιτροπής

της 29ης Σεπτεμβρίου 2000

για τροποποίηση της απόφασης 79/542/ΕΟΚ του Συμβουλίου περί καταρτίσεως πίνακα τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών, ιπποειδών, αιγοπροβάτων, νωπών κρεάτων και προϊόντων με βάση το κρέας ώστε να ληφθούν υπόψη ορισμένα θέματα που αφορούν την Χιλή

[κοινοποιηθείσα υπό τον αριθμό Ε(2000) 2748]

(Κείμενο που παρουσιάζει ενδιαφέρον για τον ΕΟΧ)

(2000/623/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 3,

Εκτιμώντας τα ακόλουθα:

(1) Η απόφαση 79/542/ΕΟΚ(3) του Συμβουλίου, όπως τροποποιήθηκε τελευταία από την απόφαση 2000/236/ΕΚ(4) της Επιτροπής, καταρτίζει κατάλογο των τρίτων χωρών, από τις οποίες τα κράτη μέλη επιτρέπουν την εισαγωγή βοοειδών, χοίρων, ιπποειδών, αιγοπροβάτων, νωπού κρέατος και προϊόντων με βάση το κρέας.

(2) Από τις κοινοτικές κτηνιατρικές αποστολές προέκυψε ότι η Χιλή καλύπτεται από επαρκώς διαρθρωμένες και οργανωμένες κτηνιατρικές υπηρεσίες.

(3) Η Χιλή κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες από φυσαλιδώδη στοματίτιδα, κλασική πανώλη των χοίρων, αφρικανική πανώλη των χοίρων, ενζωοτική εγκεφαλομυελίτιδα των χοίρων (νόσο του Teschen), φυσαλιδώδη νόσο των χοίρων και φυσαλιδώδες εξάνθημα· δεν έχουν πραγματοποιηθεί εμβολιασμοί για καμία από αυτές τις ασθένειες, κατά τη διάρκεια των τελευταίων 12 μηνών και απαγορεύεται η εισαγωγή ζώων εμβολιασθέντων κατά του αφθώδους πυρετού και κατά της κλασικής πανώλης των χοίρων.

(4) Η Χιλή πρέπει να προστεθεί στον κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές ζώντων χοίρων και χοίρειου κρέατος.

(5) Το παράρτημα της απόφασης 79/542/ΕΟΚ πρέπει να τροποποιηθεί αναλόγως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος Ι του παραρτήματος της απόφασης 79/542/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 146 της 14.6.1979, σ. 15.

(4) ΕΕ L 74 της 23.3.2000, σ. 19.

ΠΑΡΑΡΤΗΜΑ

"ΠΑΡΑΡΤΗΜΑ

Οι εισαγωγές πρέπει να πληρούν τους ενδεδειγμένους όρους για την υγεία των ζώων και τη δημόσια υγεία

Μέρος 1

Ζώντα ζώα, νωπά κρέατα και προϊόντα με βάση το κρέας

>ΘΕΣΗ ΠΙΝΑΚΑ>"
Απόφαση της Επιτροπής

της 13ης Οκτωβρίου 2000

για τον κατάλογο προγραμμάτων επιτήρησης της ΣΕΒ τα οποία μπορούν να τύχουν χρηματοδοτικής συνδρομής από την Κοινότητα το έτος 2001

[κοινοποιηθείσα υπό τον αριθμό Ε(2000) 3035]

(2000/639/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, για ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 94/370/ΕΚ(2), και ιδίως το άρθρο 24 παράγραφος 5,

Εκτιμώντας τα ακόλουθα:

(1) Κατά την κατάρτιση του καταλόγου προγραμμάτων επιτήρησης και εξάλειψης της ΣΕΒ τα οποία μπορούν να τύχουν χρηματοδοτικής συνδρομής από την Κοινότητα το έτος 2001, και των προτεινόμενων ποσοστών και ποσών της συνδρομής για κάθε πρόγραμμα, πρέπει να λαμβάνονται υπόψη τόσο το ενδιαφέρον κάθε προγράμματος για την Κοινότητα όσο και το μέγεθος των διαθέσιμων πιστώσεων.

(2) Τα κράτη μέλη έχουν εφοδιάσει την Επιτροπή με όλες τις πληροφορίες που της παρέχουν τη δυνατότητα να εκτιμήσει το ενδιαφέρον που παρουσιάζει για την Κοινότητα η διάθεση χρηματοδοτικής συνδρομής στα προγράμματα για το έτος 2000.

(3) Τα προγράμματα του καταλόγου της παρούσας απόφασης θα πρέπει να εγκριθούν καθένα ξεχωριστά σε μεταγενέστερη ημερομηνία.

(4) Η Επιτροπή προέβη σε εξέταση καθενός από τα προγράμματα που υποβλήθηκαν από τα κράτη μέλη τόσο από κτηνιατρική όσο και από οικονομική άποψη.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα προγράμματα επιτήρησης και εξάλειψης της ΣΕΒ τα οποία εμφαίνονται στον κατάλογο του παραρτήματος της παρούσας μπορούν να τύχουν χρηματοδοτικής συνδρομής της Κοινότητας το έτος 2001.

2. Γιά κάθε πρόγραμμα, όπως αναφέρεται στην παράγραφο 1, το προτεινόμενο ποσοστό και ποσό της χρηματοδοτικής συνδρομής της Κοινότητας καθορίζεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 168 της 2.7.1994, σ. 31.

ΠΑΡΑΡΤΗΜΑ

ΚΑΤΑΛΟΓΟΣ ΠΡΟΓΡΑΜΜΑΤΩΝ ΕΞΑΛΕΙΨΗΣ ΚΑΙ ΕΠΙΤΗΡΗΣΗΣ ΝΟΣΩΝ ΤΩΝ ΖΩΩΝ

Προτεινόμενο ποσοστό και ποσό της χρηματοδοτικής συνδρομής της Κοινότητας

>ΘΕΣΗ ΠΙΝΑΚΑ>
Απόφαση της Επιτροπής

της 1ης Σεπτεμβρίου 2000

για τροποποίηση της απόφασης 2000/486/ΕΚ σχετικά με ορισμένα μέτρα προστασίας από τον αφθώδη πυρετό στην Ελλάδα

[κοινοποιηθείσα υπό τον αριθμό Ε(2000) 2639]

(Κείμενο που παρουσιάζει ενδιαφέρον για τον ΕΟΧ)

(2000/538/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας τα ακόλουθα:

(1) Λόγω της εκδηλώσεως κρουσμάτων αφθώδους πυρετού στην Ελλάδα, εκδόθηκε η απόφαση 2000/486/ΕΚ της Επιτροπής, της 31ης Ιουλίου 2000, σχετικά με ορισμένα μέτρα προστασίας από τον αφθώδη πυρετό στην Ελλάδα(4) ώστε να ενταθούν τα μέτρα ελέγχου που έλαβε η Ελλάδα.

(2) Εστάλησαν αναφορές για περαιτέρω εξάπλωση της νόσου.

(3) Υπό το φως της εξέλιξης της νόσου, είναι ανάγκη να επεκταθούν σε άλλα μέρη της Ελλάδας τα μέτρα προστασίας που ελήφθησαν με την απόφαση 2000/486/ΕΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα Ι και ΙΙ της απόφασης 2000/486/ΕΚ αντικαθίστανται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, ώστε να ανταποκρίνονται στην παρούσα απόφαση, ενημερώνουν δε αμέσως την Επιτροπή περί αυτού.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 1 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.

(4) ΕΕ L 195 της 1.8.2000, σ. 59.

ΠΑΡΑΡΤΗΜΑ

Νομοί:

ΕΒΡΟΥ

ΡΟΔΟΠΗΣ

ΞΑΝΘΗΣ
Απόφαση της Επιτροπής

της 11ης Ιουλίου 2000

για την τροποποίηση της απόφασης 96/252/ΕΚ για την αποδοχή των αναλήψεων υποχρεώσεων που προσφέρονται σε σχέση με τη διαδικασία αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, Κροατίας και Ταϊλάνδης

[κοινοποιηθείσα υπό τον αριθμό Ε(2000) 1957]

(2000/453/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρώv μη μελών της Ευρωπαϊκής Κοινότητας(1), όπως τροποποιήθηκε από τον κανονισμό (ΕΚ) αριθ. 905/98(2), και ιδίως, το άρθρο 8 παράγραφος 1,

την απόφαση 96/252/ΕΚ της Επιτροπής(3) και ιδίως το άρθρο 1,

κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

A. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Το Συμβούλιο, με τον κανονισμό (ΕΚ) αριθ. 584/96, επέβαλε οριστικούς δασμούς αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, Κροατίας και Ταϊλάνδης και, με την απόφαση 96/252/ΕΚ, απεδέχθη τις αναλήψεις υποχρεώσεων που πρότειναν ορισμένοι παραγωγοί-εξαγωγείς. Οι εν λόγω αναλήψεις υποχρεώσεων αφορούσαν επίσης την εταιρεία Τhai Benkan Co. Ltd της Ταϊλάνδης.

B. ΠΑΡΟΥΣΑ ΕΡΕΥΝΑ

(2) Η παρούσα έρευνα που πραγματοποιήθηκε στο πλαίσιο ενδιάμεσης επανεξέτασης που ζήτησε Ταϊλανδός παραγωγός-εξαγωγέας, η Thai Benkan Co. Ltd., οδήγησε στη διαπίστωση ότι δεν υπήρξε πρακτική ντάμπινγκ για τον ενδιαφερόμενο εξαγωγέα και επιβεβαίωσε τον διαρκή χαρακτήρα των μεταβολών αυτών(4).

Επομένως, προτείνεται η τροποποίηση του άρθρου 1 της απόφασης 96/252/ΕΚ, με τη διαγραφή της αναφοράς στην ανάληψη υποχρέωσης της Thai Benkan Co. Ltd. Prapadaeng-Samutprakarn.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 στοιχείο β) της απόφασης 96/252/ΕΚ τροποποιείται ως εξής:

Η αναφορά στην "Thai Βeηkαη Co. Ltd., Prapadaeng-Samutprakarn" διαγράφεται.

Άρθρο 2

Η εν λόγω τροποποίηση αρχίζει να ισχύει την επόμενη ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 11 Ιουλίου 2000.

Για την Επιτροπή

Pascal Lamy

Μέλος της Επιτροπής

(1) ΕΕ L 56 της 6.3.1996, σ. 1.

(2) ΕΕ L 128 της 30.4.1998, σ. 18.

(3) ΕΕ L 84 της 3.4.1996, σ. 46.

(4) Βλέπε σελίδα 1 της παρούσας Επίσημης Εφημερίδας.
Απόφαση της Επιτροπής

της 15ης Ιουνίου 2000

σχετικά με την τροποποίηση της απόφασης 98/94/ΕΚ για τον καθορισμό των οικολογικών κριτηρίων απονομής του κοινοτικού οικολογικού σήματος σε προϊόντα από χαρτί υγιεινής

[κοινοποιηθείσα υπό τον αριθμό Ε(2000) 1593]

(Κείμενο που παρουσιάζει ενδιαφέρον για τον ΕΟΧ)

(2000/413/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με κοινοτικό σύστημα απονομής οικολογικού σήματος(1), και ιδίως το άρθρο 5 παράγραφος 1 δεύτερο εδάφιο,

Εκτιμώντας τα ακόλουθα:

(1) Στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπεται ότι οι προϋποθέσεις για την απονομή του κοινοτικού οικολογικού σήματος καθορίζονται κατά κατηγορία προϊόντων.

(2) Το άρθρο 10 παράγραφος 2 του κανονισμού (ΕΟΚ) αριθ. 880/92 κοθορίζει ότι οι οικολογικές επιδόσεις του εκάστοτε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων.

(3) Με την απόφαση 98/94/ΕΚ(2), η Επιτροπή καθόρισε οικολογικά κριτήρια απονομής του κοινοτικού οικολογικού σήματος σε προϊόντα από χαρτί υγιεινής, τα οποία σύμφωνα με το άρθρο 3 παύουν να ισχύουν στις 31 Δεκεμβρίου 2000.

(4) Το κοινοτικό οικολογικό σήμα έχει απονεμηθεί σε πολλά προϊόντα της συγκεκριμένης κατηγορίας προϊόντων.

(5) Είναι σκόπιμο να παραταθεί κατά ένα έτος η διάρκεια ισχύος του ορισμού της κατηγορίας προϊόντων και των οικολογικών κριτηρίων χωρίς μεταβολή τους, ώστε να ολοκληρωθεί η αναθεώρηση της κατηγορίας προϊόντων.

(6) Σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερομένων στο πλαίσιο ενός γνωμοδοτικού σώματος.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 3 της απόφασης 98/94/ΕΚ αντικαθίσταται από το ακόλουθο κείμενο:

"Άρθρο 3

Ο ορισμός της κατηγορίας προϊόντων και τα σχετικά κριτήρια ισχύουν για την περίοδο από 1ης Ιανουαρίου 1998 έως 31 Δεκεμβρίου 2001.".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 15 Ιουνίου 2000.

Για την Επιτροπή

Margot Wallström

Μέλος της Επιτροπής

(1) ΕΕ L 99 της 11.4.1992, σ. 1.

(2) ΕΕ L 19 της 24.1.1998, σ. 77.